**DĖL SOCIALINIŲ BŪSTŲ IŠNUOMAVIMO KAIP SAVIVALDYBĖS BŪSTŲ RINKOS KAINOMIS**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 20 straipsnio 5 dalies 2 punktu, 6 dalimi, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono savivaldybės tarybos 2019 m. spalio 25 d. sprendimu Nr. TS-221 ,,Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“, 40.1 papunkčiu ir 63 punktu bei atsižvelgdama į *(duomenys neskelbtini)* 2021 m. balandžio 19 d., *(duomenys neskelbtini)* 2021 m. balandžio 29 d., *(duomenys neskelbtini)* 2021 m. gegužės 6 d., *(duomenys neskelbtini)* 2021 m. gegužės 28 d., *(duomenys neskelbtini)* 2021 m. gegužės 28 d., *(duomenys neskelbtini)* 2021 m. birželio 15 d. prašymus, Rokiškio rajono savivaldybės taryba n u s p r e n d ž i a:

1. Leisti išnuomoti socialinius būstus kaip savivaldybės būstus rinkos kaina ne ilgiau kaip dvejiems metams:

1.1. *(duomenys neskelbtini)* – 49,96 kv. m naudingojo ploto savivaldybės būstą, esantį Vilties g. 42-15, Rokiškio m.;

1.2. *(duomenys neskelbtini)* – 66.34 kv. m naudingojo ploto savivaldybės būstą, esantį Vilties g. 36-16, Rokiškio m.;

1.3. *(duomenys neskelbtini)* – 48,86 kv. m naudingojo ploto savivaldybės būstą, esantį J. O. Širvydo g. 28, Jūžintų mstl., Rokiškio r.;

1.4. *(duomenys neskelbtini)* –18.46 kv. m. naudingojo ploto savivaldybės būstą, esantį Vytauto g. 3-3, Obelių m., Rokiškio r.;

1.5. *(duomenys neskelbtini)* – 49,27 kv. m naudingojo ploto savivaldybės būstą, esantį Aušros g. 26-6, Rokiškio m.

1.6. *(duomenys neskelbtini)* – 38,10 kv. m naudingojo ploto savivaldybės būstą, esantį Aušros g. 26-7, Rokiškio m.

2. Nustatyti būstų nurodytų šio sprendimo 1 punkte nuomos mokesčio dydžius:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Vardas, pavardė | Adresas | Pirmi metai | | Antri metai | |
| Rinkos pataisos koeficientas | Nuomos mokestis, Eur / mėn. | Rinkos pataisos koeficientas | Nuomos mokestis, Eur / mėn. |
| 1 | *(duomenys neskelbtini)* | Vilties g. 42-15, Rokiškio m. | 1,2 | 14,86 | 3 | 37,14 |
| 2 | *(duomenys neskelbtini)* | Vilties g. 36-16, Rokiškio m. | 1,2 | 20,11 | 3 | 50,28 |
| 3 | *(duomenys neskelbtini)* | J. O. Širvydo g. 28, Jūžintų mstl., Rokiškio r. | 1,2 | 5,03 | 3 | 12,57 |
| 4 | *(duomenys neskelbtini)* | Vytauto g. 3-3, Obeliai, Rokiškio r. | 1,2 | 2,35 | 3 | 5,88 |
| 5 | *(duomenys neskelbtini)* | Aušros g. 26-6, Rokiškio m. | 1,2 | 16,91 | 3 | 42,27 |
| 6 | *(duomenys neskelbtini)* | Aušros g. 26-7, Rokiškis | 1,2 | 12,24 | 3 | 30,60 |

3. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Kavoliūnienė

Rokiškio rajono savivaldybės tarybai

**SPRENDIMO PROJEKTO „DĖL SOCIALINIŲ BŪSTŲ IŠNUOMAVIMO KAIP**

**SAVIVALDYBĖS BŪSTŲ RINKOS KAINOMIS“AIŠKINAMASIS RAŠTAS**

2021-06-07

Rokiškis

**Parengto sprendimo projekto tikslai ir uždaviniai.**

Suteikti paramą būstui išsinuomoti, vadovaujantis LR paramos būstui įsigyti ar išsinuomoti įstatyme numatyta galimybe nuomoti asmenims socialinius būstus kaip savivaldybės būstus rinkos kaina ne ilgesniam kaip dviejų metų terminui.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas; Rokiškio rajono savivaldybės tarybos 2019 m. spalio 25 d. sprendimas Nr. TS-221 ,,Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“.

**Sprendimo projekto esmė.**

LR paramos būstui įsigyti ar išsinuomoti įstatymo 20 straipsnio 6 dalyje nustatyta, kad asmenims ir šeimoms, kurių deklaruotas turtas (įskaitant gautas pajamas) už kalendorinius metus daugiau kaip 25 procentais viršijo nustatytus metinius pajamų ar turto dydžius, savivaldybės taryba, atsižvelgdama į asmenų ar šeimų prašymus, gali priimti sprendimą nuomoti socialinius būstus kaip savivaldybės būstus rinkos kaina.

Remiantis Rokiškio rajono savivaldybės tarybos 2019 m. spalio 25 d. sprendimu Nr. TS-221 patvirtinto Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo 63 punktu, asmenims ir šeimoms pirmus metus nuo savivaldybės būsto nuomos sutarties sudarymo taikytimas rinkos pataisos koeficientas R = 1,2, antrais metais – R=3.

Prašymus pateikę socialinio būsto nuomininkai kito būsto neturi, todėl siūloma atsižvelgiant į socialinių būstų nuomininkų prašymus išnuomoti socialinius būstus, kaip savivaldybės taikant rinkos kainą, ne ilgesniam kaip dviejų metų laikotarpiui.

**Galimos pasekmės, priėmus siūlomą tarybos sprendimo projektą:**

**teigiamos** – bus patenkinti socialinių būstų nuomininkų prašymai;

**neigiamos** – nebus patenkinti kitų, turinčių teisę į socialinio būsto nuomą asmenų ar šeimų, prašymai.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

# Biudžeto lėšų poreikis nenumatomas.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Kristina Kavoliūnienė